

|  |
| --- |
| **Arholiad Mynediad**  **Mawrth 2022** |
| **CYFRIFEG A CHYLLID**  Amser: 1.5 awr (90 munud)  **Dylech ateb DAU gwestiwn yn unig o blith y pedwar; mae pob cwestiwn yn gyfwerth eu marciau.**  Dangoswch yn glir sut y daethoch i'ch atebion.  Datganwch unrhyw ragdybiaethau a wnewch, a'u hesbonio.  Cewch ddefnyddio cyfrifiannell nad oes modd ei rhaglennu. |

**Cwestiwn 1** Atebwch **BOB** Rhan

Dyma grynodeb o ddatganiadau ariannol Doodle Cyf am y blynyddoedd a ddaeth i ben ar 31 Mawrth 2021 a 2020:

**Datganiad o Incwm**

|  |  |  |
| --- | --- | --- |
| **Datganiad o Incwm** | **31.3.2021**  **£'000** | **31.3.2020**  **£'000** |
| Refeniw | 21,500 | 20,562 |
| Cost y Gwerthiannau | (10,000) | (11,309) |
|  |  |  |
| Elw Gros | 11,500 | 9,253 |
|  |  |  |
| Costau Dosbarthu | (4,100) | (4,841) |
| Costau gweinyddu | (3,300) | (3,007) |
|  |  |  |
| Elw o Weithrediadau | 4,100 | 1,405 |
| Costau Cyllid | (350) | (800) |
|  |  |  |
| Elw cyn treth | 3,750 | 605 |
|  |  |  |
| ⁠Treth | (900) | (133) |
|  |  |  |
| Elw i'r cyfnod | 2,850 | 472 |

**(Parhad Cwestiwn 1)**

⁠Datganiad o'r sefyllfa ariannol (Mantolen)

|  |  |  |
| --- | --- | --- |
| **Asedau anghyfredol** | **31.3.2021** | **31.3.2020** |
| Eiddo, Cyfarpar ac offer | 17,500 | 27,000 |
|  |  |  |
| **Asedau cyfredol** |  |  |
| Stocrestrau (Stoc) | 3,200 | 2,400 |
| Symiau Derbyniadwy Masnachol (Dyledwyr) | 2,000 | 4,000 |
| Arian Parod yn y Banc | 5,500 | 800 |
|  | 10,700 | 7,200 |
| **Cyfanswm yr Asedau** | **28,200** | **34,200** |
| **RHWYMEDIGAETHAU** |  |  |
| **Rhwymedigaethau anghyfredol** |  |  |
| Benthyciad Banc | 12,000 | 4,000 |
|  |  |  |
| **Rhwymedigaethau cyfredol** |  |  |
| Symiau Taladwy Masnachol (Credydwyr) | 1,300 | 2,000 |
| Rhwymedigaethau treth | 1,400 | 2,100 |
|  | **2,700** | **4,100** |
| **Cyfanswm y Rhwymedigaethau** | **14,700** | **8,100** |
| **ECWITI** |  |  |
| Cyfalaf Cyfranddaliadau | 8,500 | 12,000 |
| Enillion a Gedwir yn Ôl | 5,000 | 14,100 |
|  |  |  |
| **Cyfanswm yr Ecwiti** | **13,500** | **26,100** |
|  |  |  |
| **Cyfanswm yr ecwiti a'r rhwymedigaethau** | **28,200** | **34,200** |

**(Parhad Cwestiwn 1)**

**Mae angen:**

1. O'r wybodaeth uchod, cyfrifo'r cymarebau ariannol sydd, yn eich barn chi, fwyaf priodol i bwyso a mesur sefyllfa ariannol Doodle Cyf i'r blynyddoedd a ddaeth i ben ar 31 Mawrth 2021 a 2020. Dylech gyfrifo wyth cymhareb o leiaf, gan roi'r fformiwlâu yn glir ac yn dangos yr holl waith cyfrifo perthnasol.

**(16 marc)**

1. Dehonglwch ganlyniadau'ch gwaith cyfrifo i ran (a) uchod a rhowch eich sylwadau arnynt. Nodwch pa wybodaeth ychwanegol y byddai ei hangen arnoch er mwyn gallu cynnal y dadansoddiad hwnnw yn fanylach.

**(8 marc)**

1. Trafodwch yn gryno beth yw cyfyngiadau dadansoddi cymarebau cyfrifon ariannol.

**(6 marc)**

**Diwedd Cwestiwn 1 (30 marc)**

**CWESTIWN 2 (30 marc)**

Dyma Fantolen Brawf i Wall Cyf, sy'n gwneud teils, i'r flwyddyn a ddaeth i ben 31/12/2021.

|  |  |  |
| --- | --- | --- |
|  | Dr | Cr |
|  | £ | £ |
| Croniadau |  | 2,500 |
| Costau gweinyddu | 25,500 |  |
| Darpariaeth drwgddyledion |  | 250 |
| Banc | 5,000 |  |
| Dibrisio cronedig ar geir hyd at 31/12/2020 |  | 400 |
| Ceir yn ôl y gost | 2,000 |  |
| Symiau taladwy masnachol |  | 7,000 |
| Benthyciad Banc i'w ad-dalu ar 31/12/2040 |  | 3,000 |
| Llog a dalwyd | 500 |  |
| Tir ac adeiladau yn ôl y prisiad ar 31/12/2020 | 18,000 |  |
| Dibrisio cronedig ar gyfarpar ac offer hyd at 31/12/2020 |  | 3,200 |
| Cyfarpar ac offer yn ôl y gost | 8,000 |  |
| Blaendaliadau | 1,000 |  |
| Pryniadau | 13,000 |  |
| Elw a gedwir ar 31/12/2020 |  | 7,000 |
| Cronfa ailbrisio ar 31/12/2020 |  | 400 |
| Gwerthiannau |  | 61,000 |
| Costau dosbarthu | 2,750 |  |
| Cyfalaf cyfranddaliadau (cyfranddaliadau cyffredin £1.00) |  | 8,000 |
| Stoc ar 31/12/2020 | 15,000 |  |
| Symiau derbyniadwy masnachol | 2,000 |  |
|  | 92,750 | 92,750 |

Daeth i'r amlwg nad oedd y wybodaeth ychwanegol isod wedi'i chynnwys wrth baratoi'r fantolen brawf hon:

1. Cyhoeddodd y cwmni 1,000 o gyfranddaliadau newydd am arian parod am £4.00 fesul cyfranddaliad ar 31/12/2021, gan gael y derbyniadau am y cyfan ar yr un diwrnod. Roedd £3.00 o bremiwm cyfranddaliadau wedi'i gynnwys ym mhris y cyfranddaliadau, sef £4.00.
2. Ar ôl asesiad terfynol o'r stoc ar 31/12/2021, prisiwyd y stoc yn ôl yr hyn sydd isaf rhwng y gost a'r gwerth gwireddadwy net sef £16,000.

**(Parhad Cwestiwn 2)**

1. Darparwyd ar gyfer dibrisio ar gyfarpar ac offer i ddiddymu'r gost ar sail llinell syth dros 10 mlynedd. Rhoddir y dibrisiad hwn i gost y gwerthiannau. Gallwch dybio nad oes gan yr offer ddim gwerth gweddilliol, ac nad oedd yr un eitem o gyfarpar nac offer yn hŷn na 9 mlwydd oed ar 01/01/2021.
2. Darparwyd ar gyfer dibrisio ar geir i ddiddymu'r gost ar sail llinell syth dros 5 mlynedd. Rhoddir y dibrisiad hwn i'r costau dosbarthu. Gallwch dybio nad oes gan y ceir ddim gwerth gweddilliol, ac nad oedd yr un car yn hŷn na 4 blwydd oed ar 01/01/2021.
3. Mae Cyfarwyddwyr Wall Cyf yn awyddus i adlewyrchu prisiau eu tir a'u hadeiladau yn ôl y farchnad. Mae'r prisiad diweddaraf gan syrfëwr lleol yn dangos eu bod yn werth £20,000.
4. Mae anfonebau am ddeunydd ysgrifennu wedi'u cynnwys yn y costau gweinyddu. Amcangyfrifir bod Wall Cyf yn defnyddio gwerth £50 o ddeunydd ysgrifennu y mis, ac fe gafwyd yr anfoneb fisol ddiwethaf ar 30 Hydref 2021.
5. Ar 31/12/2021 cymerodd Wall Cyf fenthyciad ychwanegol drwy'r banc am £10,000 i'w ad-dalu ym mis Rhagfyr 2040. Hyd yn hyn does dim trafodion cyfrifon wedi'u gwneud.
6. Talwyd anfoneb flynyddol ar logi'r siop, sef £12,000, ar 01/08/2021. Rhoddwyd yr anfoneb i'r costau gweinyddu ac fe ddechreuodd y cyfnod llogi ar 01/07/2021.
7. Amcangyfrifir mai £8,000 fydd y dreth a godir am y flwyddyn.   
   Mae angen:
   1. Defnyddio cyfrifon cofnodi dwbl i gofnodi effeithiau'r eitemau i) i ix) uchod.

**(12 marc)**

* 1. Paratoi datganiad o incwm i'r flwyddyn a ddaeth i ben ar 31/12/2021, ynghyd â mantolen i'r dyddiad hwnnw, gan ymgorffori'r wybodaeth a roddwyd yn y fantolen brawf ynghyd ag effeithiau'r eitemau i) i ix).

**(18 marc)**

**CWESTIWN 3 (30 marc)**

Dechreuwyd busnes Evans Cyf ar 1 Ionawr 2021 a daeth ei flwyddyn i ben ar 31 Rhagfyr 2021. Dyma drafodion Evans Cyf yn ystod y flwyddyn.

1. Cafodd Evans Cyf gronfeydd am gyfalaf cyfranddaliadau, sef £300,000 ar 1 Ionawr 2021
2. Rhoddodd Mrs. Williams fenthyg £500,000 i'r cwmni ar 1 Ionawr 2021 am 10% o log y flwyddyn. Byddai'r llog yn cael ei dalu bob yn chwe mis, sef ar 1 Gorffennaf 2021 a 1 Ionawr 2022.
3. Talodd Evans Cyf £5,000 mewn arian parod am hysbysebu yn 'The Daily News' ar 1 Gorffennaf 2021.
4. ⁠Yn ystod y flwyddyn prynodd Evans Cyf gyfanswm o 10,000 uned o ddeunydd am £5 fesul uned. Mae angen un uned i gynhyrchu un eitem o nwyddau gorffenedig. Defnyddiodd Evans Cyf bob un o'r unedau hyn i gynhyrchu 10,000 uned o nwyddau gorffenedig erbyn 31 Rhagfyr 2021.
5. Talwyd cyfanswm o £20,000 mewn arian parod am gostau'r gwresogi a'r goleuadau am y flwyddyn
6. Amcangyfrifwyd y byddai gwerth £10,000 o gostau gwres a goleuadau ychwanegol yn cael eu defnyddio yn ystod y flwyddyn, ond ni thalwyd amdanynt erbyn 31 Rhagfyr 2021
7. Gwerthwyd 7,000 o unedau o'r nwyddau gorffenedig i gwsmeriaid am £30 yr un ar sail credyd
8. Erbyn 31 Rhagfyr 2021 roedd Evans Cyf wedi cael £150,000 mewn arian parod am werthu'r nwyddau gorffenedig yn (vii) uchod.
9. Gwerthwyd 2,000 yn rhagor o nwyddau gorffenedig i gwsmeriaid am £80 yr un fel gwerthiannau arian parod.
10. Talwyd prydles ar yr eiddo yn llawn, sef £96,000, am ddwy flynedd ar 1 Ionawr 2021.
11. Talwyd y cyflogau i'r cyfnod o fis Ionawr i fis Tachwedd, sef £65,000 ond roedd costau cyflogres mis Rhagfyr, sef £10,000, heb eu talu
12. Prynwyd darn newydd o beirianwaith am £30,000 mewn arian parod ar 1 Ionawr 2021 ac mae disgwyl iddo bara am 3 mlynedd. Mae Evans Cyf yn tybio nad oes dim gwerth gweddilliol, ac mae'r cwmni yn defnyddio dull y llinell syth o ddibrisio.
13. Ar ddiwedd y flwyddyn cynhaliwyd arolwg o'r stoc. Yn yr arolwg hwnnw cafwyd bod 1,000 uned o stoc orffenedig.

**Mae angen:**

* 1. Cyflwyno'r trafodion uchod ar ffurf cyfrifon T. **(17 marc)**
  2. Paratoi mantolen brawf i Evans Cyf i'r flwyddyn a ddaeth i ben 31 Rhagfyr 2021.

**(13 marc)**

**CWESTIWN 4 (30 marc)**

I ateb cwestiwn 4, dylech roi cynnig ar **DDAU** o'r cwestiynau isod (15 marc sydd ar gael i bob un, sef cyfanswm o 30 marc):

**i.**

* + 1. Eglurwch beth yw ystyr y term gwerthuso buddsoddiad

**(3 marc)**

* + 1. Eglurwch beth yw ystyr y term Gwerth Presennol Net (NPV) a thrafodwch sut mae'n cael ei ddefnyddio. **(6 marc)**
    2. Eglurwch beth yw ystyr y term cyfnod ad-dalu, a thrafodwch beth yw manteision ac anfanteision defnyddio dull y cyfnod ad-dalu.

**(6 marc)**

1. Rydych wedi penderfynu buddsoddi yn eich portffolio eich hun o gyfranddaliadau, ac wedi bod yn gofyn i gwmnïau anfon eu Hadroddiadau Blynyddol atoch.
   1. Disgrifiwch y math o wybodaeth a geir mewn Adroddiad Blynyddol a nodwch at bwy y mae'r wybodaeth ariannol wedi'i hanelu.

**(6 marc)**

* 1. Rhestrwch pa grwpiau eraill o ddefnyddwyr fyddai'n defnyddio'r wybodaeth hon, a disgrifiwch sut y gallai tri o'r grwpiau hyn o ddefnyddwyr fod yn gwrthdaro â chi pe byddech yn penderfynu buddsoddi. **(9 marc)**

1. Mae creu partneriaeth ar ôl bod yn unig fasnachwr yn gallu bod yn anodd dros ben.
   1. Trafodwch fanteision ac anfanteision newid i bartneriaeth.

**(10 marc)**

* 1. Trafodwch y tebygrwydd a'r gwahaniaethau rhwng cyfrifo ar gyfer partneriaeth a chyfrifo ar gyfer cwmni cyfyngedig. **(5 marc)**

1. *'Y datganiad o incwm yw'r unig ddatganiad ariannol pwysig sy'n ddefnyddiol neu'n berthnasol o gwbl…..'*

Gan gyfeirio at y mathau eraill o ddatganiadau ariannol a sut y'u defnyddir, ydych chi’n cytuno â'r datganiad uchod?

**(15 marc)**